
Det bliver ikke meget bedre 

Skal man tro nettets vilde historier om Area 51, er det isolerede område ved 
Groom Lake i Nevada hjemsted for aliens, fartøjer fra fremmede verdener og 
tophemmelige arkiver om alverdens konspirationer. Når noget er omgærdet af 
hemmelighedskræmmeri, inviterer det til mytedannelse og fri fantasi. UFO-Mails 
trofaste læsere vil vide, at Area 51 siden 1955 har været USA's berømte udvidelse 
af Edwards Air Force Base og tjent som et tophemmeligt CIA testområde for 
mange af de mest banebrydende projekter i amerikansk, militær 
luftfartsteknologi. 

Af Kim Møller Hansen 

Area 51 Black Jets. A History of the Aircraft Developed at Groom Lake, America's Secret Aviation skrevet utallige 
Base er en velskrevet og smukt illustreret bog om Area 51's historie og betydning med en biografier og 
kronologisk gennemgang af de væsentligste projekter og epokegørende flytyper, lige fra det f IS ^ IS 6 
allerførste U-2 spion fly til n utidens droner^ som fx T he Phantom Ray. herunder mange 

bøger om militær- 
og 

luftfartshistorie. 



Yenne har 



Da Den Kolde Krig var mest varm, fik USA behov for at udvikle et 
højflyvende spionfly og teste det i al hemmelighed. En gammel, forladt 
flyveplads ved den udtørrede sø Groom Lake blev valgt af CIA, 
flyvevåbnet og Lockheeds særlige udviklingsafdeling Skunk Works®. I 
slutningen af juli 1955 var basen klar til indflytning. Det allerførste 
eksperimentalfly blev afprøvet på taxibanen den 1. august 1955. 

Dermed var de første skridt taget på det sted, hvor avancerede og 
superhemmelige spionfly som U-2 (Utility 2), SR-71 Blackbird, det 
„radar-usynlige" fly F-117A Nighthawk og mange andre fly skulle 
komme til at stå deres prøve for senere i dybeste hemmelighed at spille 
centrale roller under bl.a. Den Kolde Krig. Area 51's historie fortælles på 
dansk i bogen Area 51. som kan købes i SUFOI Butikken, som e-boa og 
lånes på reolen. _ 

Det er altid en fornøjelse at læse en bog, når forfatteren rent faktisk 
ved en masse om det, han skriver om, og kan formidle sin viden 
forbilledligt. Foruden flyenes historie og betydning bliver Bill Yennes 
bog også en fortælling om stedets historie og påståede mystik samt 
luftfartsteknologiens udvikling under Den Kolde Krig og fremtidens 
militære og strategiske udfordringer. 

Hvis du kun ønsker at investere i én engelsksproget bog om 
/ \ Area 51, så evArea 51 Black Jets simpelthen det bedste køb! 


AREA 51 

BLACK JETS 


r *5 



Bill Yenne: „Area 51 Black Jets. A History of the Aircraft 
Developed at Groom Lake, America's Secret Aviation Base", 
192 sider, rigt illustreret, indbundet. Zenith Press 2014. 
















Skomager, bliv ved din læst! 

I tandlægestolen sad en succesrig forfatter. Den ældre tandlæge småsludrede og underholdt den 
forsvarsløse forfatter med, at når han engang gik på pension, ville han også til at skrive bøger. Da 
slanger m.m. var fjernet, kunne forfatteren endelig svare: „Og når jeg går på pension, vil jeg være 
tandlæge! 1 ' 


H 1 IMOTHY PKNNIJiCTON, PhD. 



Af Kim Møller Hansen 

Ovenstående anekdote eller vandrehistorie illustrerer trods sin tvivlsomme oprindelse meget godt, hvad der er galt med 
bogen Science, Skeptics, and UFOs: A Reluctant Scientist Explores the World of UFOs. Bogen er skrevet af B. Timothy 
Pennington, som har en ph.d. i kemi fra 1974. Efter han er gået på pension, har han kastet sin kærlighed på ufologien. 
Årsagen er bl.a., at han, familien og beken dte gennem årene har haft adskillige ufooplevelser. 

Det er sympatisk og forståeligt, at Pennington forsøger at blive 
klogere på, hvad han og andre har oplevet i hjemstaten Mississippi, 
men bogen afslører ubarmhjertigt, at en akademisk grad på ét 
område ikke nødvendigvis gør en til ekspert på et andet område - og 
arbejdet med at indsamle, analysere og tolke ufooplevelser er 
vitterligt komplekst. Pennington har simpelthen ikke læst godt nok på 
lektien, ignorerer fakta og viden og ikke mindst vigtige erfaringer, 
som der trods alt er gjort en hel del af ifm. forståelsen af 
ufooplevelser. Intet tyder på, at han fx har læst Allen Hendrys 
uundværlige UFO Handbook, som giver grundlæggende viden om 
ufomyten, og hans viden om perceptionspsykologiske, sociologiske og 
kulturelle faktorers indflydelse på ufooplevelser og deres fortolkning 
er skræmmende mangelfuld. Bogens litteraturliste er omfattende, 
men jeg tvivler alvorligt på, at Pennington har læst eller haft viljen og 
lysten til at forstå ret meget af indholdet. 

Bogen blev i april 2014 anmeldt af Peter Rogerson i Maqonia 
Review , hvor overskriften lyder; „Hverken skeptisk eller 
videnskabelig". Jeg kan ikke lade være med at tilføje: „... og 
ganske overflødig." 

B. Timothy Pennington: „Science, Skeptics, and UFOs: A 
Reluctant Scientist Explores the World of UFOs", 317 
sider. Doa Ear Publishina 2013. 

Bedre dokumenteret end Roswell? 

I begyndelsen af 1981 opstod der i ufokredse rygter om en nedstyrtning, som skulle være hændt 
tæt ved Bentwaters-Woodbridge basen nord for London. Basen var dengang en amerikansk NATO- 
flyveplads med atomvåbenbevæbnede fly. Der var tale om to større begivenheder mellem jul og 
nytår 1980. Rygterne fortalte dengang, at sikkerhedsvagter på Woodbridge-basen havde set 
uidentificerede lys over Rendlesham-skoven tæt ved basen. En patrulje var blevet sendt ind i 
skoven for at undersøge sagen. Her mødte soldaterne et ukendt objekt, som svævede i en lysning i 
skoven. Soldaterne blev paralyseret af det mystiske objekt, som forsvandt efter få minutter. Den 
følgende aften tog en officer og få udvalgte mænd ud til landingsstedet, hvor de fandt radioaktive 
spor efter objektet og fandt tre aftryk i skovbunden på observationsstedet. Imellem træerne kunne 
de se uidentificerede lys. Samtidig indtalte officeren på en medbragt båndoptager, hvad han 
oplevede på stedet. Adskillige menige soldater, officerer og fotografer fra basen ankom senere til 
stedet, hvor objektet var vendt tilbage og landet. 

Af Kim Møller Hansen 

Alle, som har læst om Rendlesham-sagen, ved, at ovenstående rygter ligger et godt stykke fra sandheden. 
Hændelsesforløbet er knapt så dramatisk, og ufooplevelserne har jordnære forklaringer. Jeg skal ikke her gå i detaljer 
med sagen, da den er grundigt beskrevet i SUFOI's udgivelse UFO-styrt . . som udkom i november 2013 som printbog 
oq e-boq j. Den 15. april 2014 udkom så en ny bog om sagen: Encounter in Rendlesham Forest. The Inside Story of the 
World's Best-Documented UFO Incident skrevet af Nick Pope i samarbejde med to af sagens „kronvidner", John 
Burroughs og Jim Penniston. 

I perioden 1991-94 var Nick Pope medarbejder i det britiske forsvarsministeriums ufokontor (UFO desk), dvs. det 
kontor i det britiske forsvarsministerium (MoD), hvortil offentligheden kunne indberette ufooplevelser frem til projektets 
lukning i 2009. I 1996 udgav Pope sin første ufobog Open Skies, Closed Minds, hvor han bl.a. påstår, at Rendlesham- 
hændelserne er Storbritanniens bedste bud på et ikkejordisk besøg. Han fastholder, at MoD ikke har forsøgt at skjule 
noget i sagen, men nærmere har forholdt sig passivt. 

Siden 1996 har Pope, som i dag er bosiddende i Californien, i sin fritid været en flittig foredragsholder på ufokongresser 
verden rundt og har bl.a. udtalt, at Rendlesham-sagen er vigtigere end Roswell-sagen. Pope vil gerne fremstå som en 
ufo-ekspert på niveau med dr. J. Allen Hynek, men hans udtalelser omkring ufomyten er med årene gradvist blevet 
mere og mere ekstreme, og bliver stadig mere umulige at tage alvorligt. Dr. David Clarke er en af de personer, som 
mest overbevisende har kunnet give naturlige forklaringer på Popes „uforklarlige" ufohændelser, se fx The Gosford 
Incident . 

Nick Pope giver i Encounter in Rendlesham Forest: The Inside Story of the World's Best Documented UFO Story bl.a. en 
historisk gennemgang af sagsforløbet: Hvornår opstod de første rygter, og hvordan blev sagen officielt kendt etc. 










Dette er for så vidt godt nok. Kæden hopper dog snart helt af, fordi Pope derefter bygger hele sin „bevisførelse" og 
„dokumentation" på vidneudsagn fra de to soldater Jim Penniston og John Burroughs, som for 33 år siden havde en 
ufooplevelse, der har mærket dem for livet og efter eget udsagn også har givet dem varige og livstruende fysiske og 
psykologiske skader. Begge soldater aflagde kort efter begivenhederne i december 1980 rapport om deres oplevelse. 
Det findes der håndfast dokumentation for, men i dag er deres historier helt anderledes dramatiske. 

Bogen bringer adskillige udsagn fra især Jim Penniston, som påstår, at de to mænd i 1980-81 blev truet til at fortælle 
en stærkt censureret og udramatisk version af deres oplevelse, at de er blevet udsat for farlig stråling, og at det 
amerikanske militær i dag ikke vil udlevere dokumenter, som beviser deres påstande etc. etc. 

Jim Pennistons erindringer bliver vildere og vildere med årene. Og så er der hele historien om den mystiske notesbog, 
som Penniston påstår, at han havde på sig og brugte i skoven, da han sammen med Burroughs stod ved „det 
nedstyrtede objekt". Burroughs har dog tidligere udtalt, at han ikke så Penniston skrive i nogen notesbog i skoven. Da 
Penniston rørte ved en række mystiske tegn på objektet, opstod der lysglimt i hans hjerne. Det var en binær kode (dvs. 
den bestod af nuller og ettaller), som han har gengivet i notesbogen. Nick Pope gør i Encounter in Rendlesham 
Forest et stort nummer ud af denne kode, gengiver sider fra notesbogen og antyder, at koden måske er nøglen til 
løsningen på, hvad der skete denne nat i Rendlesham-skoven. Langt ude? ... mon ikke. 



Lørdag den 10. november 2007 fejrede SUFOI foreningens 50 år 
jubilæum med en konference i et udsolgt Lyngby Kulturhus. 

Konferencens udenlandske bidrag stod Nick Pope for. Han fortalte 
om sine 3-4 år tilknyttet MoD's „UFO desk". Nick Pope ses til højre 
på billedet. Helt til venstre står Ole Retsbo fra DR Kultur, som var 
til stede under det meste af konferencen for at lave optagelser, 
som senere blev anvendt i en tema-aften om ufoer sendt på DR2 
flere gange med titlen „UFOerne vender tilbage". I dag kan man 
møde Nick Pope på konferencer arrangeret af tilhængere 
af Disclosure - og Exopolitik -bevæaelsen. 

Foto: Flemming O. Rasmussen 

Man sidder med en fornemmelse af, at Nick Pope skal bruge Encounter in Rendlesham Forest som „adgangskortet" til at 
blive inviteret med til alverdens ufokongresser, hvor tilhørerne igen skal lægge øre til udokumenterede påstande om 
tilbageholdelse af sandheden m.m. Det er for mig ubegribeligt, at en person, som i en årrække har været tilknyttet 
MoD's „UFO desk", kan få sig selv til at manipulere med fakta, eller i bedste fald undlade at fortælle, hvad andre har 
fundet frem til i sagen. Sandheden er nemlig, at mange dygtige folk har brugt langt tid på at efterforske sagen og 
fremlagt mere dokumentation, end Nick Pope har gjort. Her tænker jeg bl.a. på Jenny Randles , David Clarke , Ian 
Ridpath og James Easton . De er alle nået frem til mere jordnære konklusioner end Pope, som hellere vil referere 


Brenda Butler og Dot Street, der be 



e har spredt flere rygter end facts. 

Det fem sider lange pressemateriale, som fulgte med mit eksemplar 
af Encounter in Rendlesham Forest: The Inside Story of the World's 
Best Documented UFO Story, er et studie værd i sig selv. En hel side 
oplister en lang række såkaldte facts om Rendlesham-sagen. Listen er 
dybt manipulerende, idet flere punkter (heriblandt påstået forøget 
radioaktiv stråling - samt tre aftryk i skovbunden, der i virkeligheden 
stammer fra kaninaktivitet) har fundet deres naturlige forklaringer for 
længe siden. 

Tre sider handler om de mange tusinde sider ufodokumenter, 
som de britiske myndigheder igennem en årrække har 
offentliggjort (se bl.a. Sidste britiske X-files offentliggjort ). 

Teksten i bogens pressemateriale efterlader det indtryk, at 
netop Nick Pope er manden, som sørgede for, at de tidligere så 
hemmelige arkiver blev åbnet. I virkeligheden bør denne ære 
tilfalde dr. David Clarke. Det er ikke klædeligt at pynte sig med 
lånte fjer! 

Nick Pope, John Burroughs and Jim Penniston: „Encounter in 
Rendlesham Forest. The Inside Story of the World's Best- 
Documented UFO Incident ", 311 sider, indbundet, Thomas 
Dunne Books 2014. 




















